Heilbron-stadsaal aan die brand gesteek | Maroela Media
Konst. Masilela Langa, polisiewoordvoerder, het aan Maroela Media gesê die stadsaal is rondom 01:30 aan die brand gesteek.
Volgens Langa is 'n motor voor 'n hotel in Heilbron vroeër die aand ook aan die brand gesteek. Dieselfde verdagtes het daarna 'n geskenkwinkel se venster gebreek en vermoedelik probeer om die winkel ook aan die brand te steek, maar kon nie daarin slaag nie. Die stadsaal was kort daarna in ligte laaie.
Die motief vir die brandstigting is nog onduidelik, het Langa gesê. "Die hekke na die stadsaal sowel as die deure van die saal was wawyd oop, maar ons kon nog nie vasstel of dit met geweld oopgebreek is nie."
Die saal met al sy inhoud is heeltemal vernietig, het hy gesê. Niemand is in die voorval beseer nie en 'n saak van brandstigting is aanhangig gemaak.
Klink nie soos haatspraak nie maar beslis haatdaad.
As Regering/Polisie nie ingryp nie gaan ons 'n "veldbrand" van 'n ander aard sien!!
NS: Die bidders moet maar intree!
Ja so sal hulle nog die hele land afbrand want die polisie kan nie eers hulle self beskerm nie
Een van die dae kan Jan terugkom en hy gaan net een verandering sien want i.p.v. Herrie sal JZ vir hom wag.
Die berig is nie heeltemaal korrek nie, aangesien ons almal in die dorp weet die hekke en deure was nooit gesluit na n party nie. Dis brandstigters wat al meer as drie jaar die dorp teister deur motors, besighede en huise aan die brand te steek.
Daarbenewens val Heilbron onder die Ngwathe munisipaliteit van Parys, met die brandweerstasie 120km weg. Ek sien nie dat iemand vra waar was die brandweer nie?